**7**

**R E P U B L I K A E S H Q I P Ë R I S Ë**

**MINISTRIA E SHËNDETËSISË DHE MBROJTJES SOCIALE**

**QENDRA SPITALORE UNIVERSITARE "NËNË TEREZA”**

**DREJTORIA E BURIMEVE NJERËZORE**

**SHPALLJE PËR MJEK SPECIALIST NE QENDREN SPITALORE UNIVERSITARE “NENE TEREZA”**

Në mbështetje të Urdhërit të Përbashkët nr. 709, datë 10.10.2018, i Ministrit të Shëndetësisë dhe Mbrojtjes Sociale dhe Ministrit të Arsimit, Sportit dhe Rinisë, "Për miratimin e Statutit të Qendrës Spitalore Universitare "Nënë Tereza", Tiranë si dhe Udhëzimit nr. 499, datë 02.07.2019 “ Për proçedurat e pranimit dhe emërimit të mjekëve në institucionet shëndetësore publike në Republikën e Shqipërisë nëpërmjet Platformës Elektronike”, të Ministrisë së Shëndetësisë dhe Mbrojtjes Sociale; **Qëndra Spitalore Universitare “Nënë Tereza” Tiranë,** shpall konkursin për: **1 (një) vend të lirë pune në pozicionin “Mjek”, pranë Urgjencës së Specialiteteve (Spitali Francez),** Poli i Administrimit të Integruar të Spitalit Francez.

**APLIKIMI:**

**Afati i aplikimit është 2 (dy) javë, nga momenti i shpalljes në portalin “Mjekë për Shqipërinë”.**

Aplikimi kryhet në platformën on-line “Mjek për Shqipërinë”, si dhe një kopje e dokumentacionit dërgohet pranë Drejtorisë së Spitalit Universitar me postë, ose dorazi.

1. **Kriteret për aplikim:**
2. Të ketë mbaruar studimet e larta universitare në një fakultet të mjekësisë me program të akredituar nga Ministria e Arsimit, Sportit dhe Rinisë, me notë mesatare jo më pak se **7 (shtatë*)***
3. Të ketë mbaruar specializimin pasuniversitar në specialitetin ”O.R.L.” me notë mesatare jo më pak se **7 (shtatë)**
4. Të jetë i pajisur me Lejen e Ushtrimit të Profesionit lëshuar nga Urdhëri i Mjekut (të vlefshme)
5. Preferohet të ketë eksperiencë pune të dokumentuar, në trajtimin e trupave të huaj
6. Të ketë mbrojtur të paktën një gjuhë të huaj
7. Të ketë aftësi të mira komunikuese me pacientët dhe personelin e shërbimit
8. Të mos jetë i dënuar me vendim të forcës së prerë
9. **Dokumentacioni i nevojshëm për aplikim:**

Kandidatët duhet të aplikojnë në Platformën Elektronike “Mjekë për Shqipërinë” (<https://mjeke.shendetesia.gov.al/>) dhe të dorëzojnë një kopje të dokumentacionit pranë Drejtorisë së QSU “Nënë Tereza”. Lista e dokumentacionit për tu dorëzuar është si më poshtë vijon:

1. Jetëshkrimi i kandidatit (CV) (e detyrueshme)
2. Fotokopje e kartës së identitetit
3. Diploma Universitare dhe lista e notave. Për kandidatët që kanë studiuar jashtë vendit, diploma e tyre duhet të jetë e njohur nga struktura përkatëse (e detyrueshme)
4. Diploma e Specializimit dhe lista e notave. Për kandidatët që kanë studiuar jashtë vendit, diploma e tyre duhet të jetë e njohur nga struktura përkatëse (e detyrueshme)
5. Leja e ushtrimit të profesionit e vlefshme (e detyrueshme)
6. Fotokopje e librezës së punës
7. Dëshmi të kualifikimeve shkencore dhe pas universitare (master, gradë, tituj akademik/shkencor etj.)
8. Dëshmi të njohjes të gjuhës/ve të huaj/a
9. Çertifikatat e pjesëmarrjes në aktivitetet e edukimit në vazhdim të ndjekura brenda dhe jashtë vendit
10. Formulari i Vetëdeklarimit të gjëndjes gjyqesore (e detyrueshme)

<http://www.qsut.gov.al/rreth-nesh-8/te-punosh-me-ne/procedurat-e-marrjes-ne-pune-ne-qsut/>

1. Raport mjeko – ligjor i tre muajve të fundi ( i detyrueshëm në momentin e fillimit të detyrës)
2. Referenca nga punëdhënësi i mëparshëm (nëse ka).

Dokumentacioni i dorëzuar duhet të jetë vetëm në gjuhën shqipe ose i përkthyer dhe noterizuar, në rastin e dorëzimit të dokumentacionit në gjuhë të huaj, ky i fundit nuk do të pikëzohet dhe vlerëohet.

Mungesa e dokumentave të klasifikuara në pikën 2 si të detyrueshme e ***skualifikojnë*** automatikisht kandidatin.

**3. Vlerësimi i kandidatëve**

Kandidatët do të vlerësohen për diplomën, përvojën në shëndetësi, gjuhën e huaj, trajnimet apo kualifikimet e lidhura me fushën dhe për intervistën me gojë. Totali i pikëve për këtë vlerësim është 50 pikë, përkatësisht:

a) deri në 45 pikë vlerësimi i dosjes;

b) deri në 5 pikë vlerësimi i intervistës me gojë.

Si eksperiencë në profesion, e cila vlerësohet me max.15 pikë, do të konsiderohet **VETËM eksperienca në pozicionin Mjek O.R.L.**

Intervista me gojë do të fokusohet mbi eksperiencën, njohuritë profesionale, komunikimi, etika etj.

Për më tepër, mbi vlerësimin e kandidatëve mund t’i referoheni Udhëzimit nr. 499, datë 02.07.2019 “Për proçedurat e pranimit dhe emërimit të mjekëve në institucionet shëndetësore publike në Republikën e Shqipërisë nëpërmjet Platformës Elektronike”,

Komisioni i Vlerësimit, brenda 5 (pesë) ditë pune pas përfundimit të afatit të pranimit të aplikimeve, vlerëson dokumentacionin e paraqitur nga kandidatët dhe brenda 2 (dy) ditë njofton datën për intervistën me gojë.

**4. Njoftimi i kandidatëve dhe shpallja e pikëve**

Në përfundim Komisioni i Vlerësimit harton listën me pikët totale për çdo kandidat dhe i njofton ata për rezultatin nëpërmjet adresës së tyre të e-mail-it.

Kandidatët kanë të drejtën e ankimit për rezultatin brenda 2 (dy) ditëve nga dita e njoftimit të tyre. Ankesa bëhet përmes portalit “Mjekë për Shqipërinë” dhe në adresën e e-mail-it [QSUT@shendetesia.gov.al](mailto:QSUT@shendetesia.gov.al)

Pas përfundimit të afateve të ankimimit dhe shqyrtimit të ankesave, Komisioni i Vlerësimit shpall renditjen përfundimtare të kandidatëve dhe e dërgon atë pranë DQOSHKSH-së e cila bën publikimin në portalin “Mjekë për Shqipërinë”.